Pernette Du Guillet
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1500-tallet
Pernette Du Guillet var en fransk forfatter, en av de mest betydelige kvinnelige lyrikere i renessansen. Hun hørte til diktermiljøet i Lyon, som var sentrum for renessanseplatonismen i Frankrike.
Diktsamlingen Rymes de gentile et vertueuse dame D. Pernette Du Guillet Lyonnoise ble utgitt i Lyon i 1545. Den inneholder sytti dikt. I sine dikt forener Pernette Du Guillet en sterkt intellektualistisk holdning til kjærligheten med spontane, friske følelsesuttrykk. Mange av diktene hennes ble skrevet til musikk.Hun var elev av Maurice Scève, som var lederen for diktergruppen i Lyon, og det har blitt spekulert i om de hadde en romantisk relasjon i tillegg til den profesjonelle. Flere har hevdet at Du Guillet inspirerte Scève da han skrev sitt hovedverk Délie fra 1544. Hun levde også samtidig med den største kvinnelige forfatteren fra Lyon, Louise Labé. Les mer i Store norske leksikon Frankrikes litteratur litteratur i renessansen